**Minnesota Wild** on yhdysvaltalainen ammattilaistason jääkiekkoseura, jonka kotikaupunki on Saint Paul Minnesotan osavaltiossa. Seura kuuluu NHL-liigan Läntisen konferenssin Keskiseen divisioonaan. Wild liittyi NHL:ään kaudella 2000–2001.

Minnesota Wild pelaa kotiottelunsa 17 954 katsojan Xcel Energy Centerissä, joka valmistui Wildin ensimmäiseksi kaudeksi vuonna 2000. Hallin omistaa Saint Paulin kaupunki ja sen toimintoja pyörittää Minnesota Sports & Entertainment -yhtiö, joka omistaa myös Wildin sekä muun muassa samassa hallissa pelaavan haavipallojoukkue Minnesota Swarmin.

Historia
--------

### Jääkiekko Minnesotassa

Xcel Energy Center
Jääkiekolla on Minnesotassa, kuten muissakin Yhdysvaltain pohjoisissa ja koillisissa osavaltioissa, pitkät perinteet. Minnesota North Stars pelasi NHL:ssä kaudesta 1967–1968 kauteen 1992–1993 ennen kuin taloudelliset ongelmat saivat sen muuttamaan Dallasiin, Texasiin.

North Stars muutti pois, mutta jääkiekon kysyntä ei kadonnut Minnesotasta. Aukkoa täyttämään perustettiin IHL-liigaan Minnesota Moose, joka kuitenkin viihtyi St. Paulissa vain kaksi kautta, 1994–1996, ennen kuin siirtyi Kanadan Winnipegiin, missä se vuorostaan korvasi Yhdysvaltain puolelle Arizonan Phoenixiin muuttaneen Winnipeg Jetsin.

### Minnesotan paluu NHL-seuraksi

Lopulta NHL myönsi kesäkuussa 1997 sarjapaikan Minnesota Hockey Ventures Group -yhteenliittymälle. Ehdolla joukkueen nimeksi olivat Wildin lisäksi Blue Ox, Freeze, Northern Lights, Voyageurs ja White Bears, mutta lopulta päädyttiin nimeen Minnesota Wild.

Kului kuitenkin vielä lähes kolme vuotta ennen kuin Minnesota Wildista tuli virallisesti NHL:n jäsen toukokuussa 2000. Ensimmäisen pelaajasopimuksen Wildin kanssa allekirjoitti Steve Aronson ja päävalmentajaksi nimitettiin Jacques Lemaire. Lemaire valmensi joukkuetta kahdeksan kautta, vuoteen 2009 asti. Ensimmäisen NHL-ottelunsa Wild pelasi Anaheimissa 6. lokakuuta 2000. Kotijoukkue Mighty Ducks voitti kyseisen ottelun maalein 3–1. Wildin historian ensimmäisen maalin teki Marián Gáborik.

### Ensi kaudet 2000–2002

Wildin ensimmäiset kaksi kautta eivät sujuneet kovinkaan kummoisesti. Pääosin muiden joukkueiden jämäpelaajista laajennusvarauksen kautta kasattu joukkue keräsi ensimmäisellä kaudellaan vain 25 voittoa. Kesällä Wild teki sopimuksen Andrew Brunetten kanssa. Brunettesta tulisi myöhemmin yksi Wildin vielä lyhyen seurahistorian tärkeimmistä pelaajista, mutta hänen 69 pistettään kaudella 2001–2002 eivät vielä nostaneet Wildia sarjataulukon pohjilta. Joukkue pärjäsi tälläkin kaudella heikosti ja keräsi vain 26 voittoa. Wild sijoittui läntisessä konferenssissa vasta toiseksi viimeiseksi.

### Menestyskausi 2002–2003

Puolustavasta pelityylistään tunnettu Jacques Lemaire oli Wildin päävalmentajana yhdeksän kauden ajan.
Kausi 2002-03 sujui Wildin aikaisempiin kausiin verrattuna erinomaisesti. Wild keräsi runkosarjassa 95 pistettä ja oli konferenssinsa kuudes. Pudotuspeleissä Wild eteni sensaatiomaisesti aina konferenssin loppuotteluihin asti. Pudotuspelien kahdella ensimmäisellä kierroksella se voitti Colorado Avalanchen ja Vancouver Canucksin oltuaan molemmissa sarjoissa otteluvoitoissa 3–1 tappioasemassa. Konferenssin loppuotteluissa Wild kuitenkin hävisi Mighty Ducks of Anaheimille suoraan otteluvoitoi 4–0. Lemaire voitti NHL:n parhaan valmentajan palkinnon, ja joukkueen kannattajien suuressa suosiossa ollut Wes Walz oli kauden päätteeksi ehdolla Frank J. Selke Trophyn voittajaksi. Nuori Marián Gáborík teki runkosarjassa 30 maalia ja oli joukkueen paras pistemies. Pudotuspeleissä tehopisteet 9+8 tehnyt Gáborík oli pudotuspelien pistepörssin kolmas.

### Kaudet 2003–2009

Kausi 2003–2004 oli edellistä kautta heikompi. Wild sijoittui läntisen konferenssin kymmenenneksi eikä siis selviytynyt pudotuspeleihin. Kesällä 2004 Wild teki sopimuksen vapaana pelaajana olleen Brian Rolstonin kanssa. Työsulun jälkeen kaudella 05-06 Wild jäi jälleen pudotuspelien ulkopuolelle Rolstonin ja Gáboríkin hurjista pistemääristä huolimatta. Rolston voitti joukkueen sisäisen pistepörssin 79 pisteellä, kun loukkaantumisista kärsinyt Gáborík taas teki 65 pelaamassaan ottelussa peräti 38 maalia. Kausi oli myös Mikko Koivun ensimmäinen Minnesotassa.

Kaudella 2006–2007 Wild saavutti runkosarjassa 104 pistettä, mikä on eniten seuran historiassa. Wild jäi vain pisteen päähän luoteisen divisioonan voitosta ja oli konferenssin seitsemäs. Wild hävisi kuitenkin pudotuspelien ensimmäisellä kierroksella tulevalle Stanley Cup -voittaja Anaheim Ducksille otteluvoitoin 4–1. Gáborík kärsi jälleen loukkaantumisista ja pelasi vain 48 ottelua, mutta teki niissä peräti 57 pistettä. Joukkueen sisäisen pistepörssin kärkisijan jakoivat kovasta laukauksestaan tunnettu Rolston ja kesällä pelaajavaihdossa Los Angelesista hankittu Pavol Demitra. Kauden päätteeksi Niklas Bäckström ja Manny Fernandez pokkasivat vähiten maaleja päästäneen joukkueen maalivahdeille jaettavan William M. Jennings Trophyn. Lisäksi Bäckström nappasi Roger Crozier Saving Grace Awardin. Lisäksi Bäckström oli ehdokkaana Vezina Trophyn voittajaksi. 

Marián Gáborík teki 20. joulukuuta 2007 viisi maalia New York Rangersin verkkoon
Myös seuraavan kauden runkosarja sujui mainiosti. Wild voitti ensimmäistä kertaa historiassaan oman divisioonansa. Gáborík pelasi vihdoin ilman suurempia loukkaantumisia ja teki ensimmäisenä Wild-pelaajana yli 40 maalia yhdessä kaudessa. Gáboríkn 42 maalia on yhä voimassa oleva seuraennätys. Yksi Minnesotan kauden puhutuimmista aiheista oli Gáboríkin viiden maalin peli New York Rangersia vastaan joulukuussa 2007. Myös Brian Rolston jatkoi hyviä otteitaan tehden kolmantena kautena peräkkäin yli 30 maalia. Hyvän runkosarjan jälkeen Wild joutui kuitenkin pettymään pudotuspeleissä häviten Colorado Avalanchelle otteluvoitoin 4-2. Kausi oli myös seuraikoni Wes Walzin viimeinen. Walz jäi kesken kauden pois kokoonpanosta henkilökohtaisten syiden vuoksi ja ilmoitti uransa loppumisesta joulukuussa 2007. Lopetettuaan uransa Walz oli eniten pelejä Minnesotan paidassa pelannut pelaaja.

Kesällä 2008 Wild teki kolmivuotisen sopimuksen kolme edellistä kautta Coloradossa pelanneen Andrew Brunetten kanssa. Pavol Demitra ja Brian Rolston puolestaan eivät tehneet joukkueen kanssa uusia sopimuksia. Kaudella 08-09 Wild ei päässyt pudotuspeleihin jääden viimeisestä pudotuspelipaikasta vain kahden pisteen päähän. Mikko Koivu oli 67 pisteellään joukkueen paras pistemies. Loukkaantumista kärsinyt Marián Gáborík pelasi vain 17 ottelua. Gáboríkin sopimus päättyi tähän kauteen, eikä Minnesota onnistunut tekemään miehen kanssa uutta sopimusta. Niinpä Gáborík oli kesällä vapaa pelaaja ja teki sopimuksen New York Rangersin kanssa. Gáboríkin lähtemistä pidetään yhtenä Wildin historian suurimmista menetyksistä.

### 2009–2012

Wild-kapteeni Mikko Koivu aloituksessa kauden 2010-11 avausottelussa Helsingissä
Toukokuussa 2009 Wildin manageri Doug Risebrough sai potkut, ja uudeksi manageriksi nimettiin entisen NHL-manageri Cliff Fletcherin poika Chuck Fletcher. Lemaire sai samalla luopua valmennustehtävistä ja uudeksi valmentajaksi valittiin Todd Richards
Heinäkuussa 2009 Wild yritti paikata Gáboríkin jättämää aukkoa tekemällä kuusivuotisen sopimuksen Martin Havlatin kanssa. Wild joutui kuitenkin pettymään seuraavalla kaudella jääden jälleen pudotuspelien ulkopuolelle. Joukkueen valopilkku oli Montrealista hankittu Guillaume Latendresse, joka teki Wildissa pelaamassaan 55 ottelussa 25 maalia ja voitti joukkueen sisäisen maalipörssin. Joukkueen paras pistemies taas oli Wildin historian ensimmäinen vakituinen kapteeni Mikko Koivu. Kesän varaustilaisuudessa Minnesota varasi ensimmäisellä kierroksella Mikael Granlundin.

Harjoitusottelussa syyskuussa 2010 päättyi Minnesotan peräti 409 ottelua kestänyt perättäisten loppuunmyytyjen kotiotteluiden putki. Kyseessä on NHL:n ennätys. Kauden ensimmäiset ottelunsa Minnesota pelasi Helsingissä Carolina Hurricanesia vastaan. Wild jäi kolmantena vuotena peräkkäin pudotuspelien ulkopuolelle ollen konferenssinsa kahdestoista. Koivu ja Havlat jakoivat joukkueen pistekuninkuuden. Brent Burns teki Wildin puolustajien yhden kauden piste-ennätyksen iskemällä 46 pistettä, joista peräti 17 oli maaleja. 

Kesällä 2011 Wild vaihtoi taas valmentajaa, kun Todd Richardsin tilalle valittiin aiemmin Minneostan farmijoukkue Houston Aerosia valmentanut Mike Yeo. Wild teki kesällä myös kaksi suurta pelaajakauppaa San Jose Sharksin kanssa. Joukkueesta lähtivät mm. Martin Havlat ja Brent Burns. Wildin riveihin puolestaan siirtyivät mm. Devin Setoguchi ja Dany Heatley. Itse runkosarja alkoi Wildin osalta loistavasti. Joukkue oli vielä joulukuun alussa koko liigan kärkijoukkue, mutta loukkaantumisista kärsinyt joukkue putosi lopulta kauas pudotuspeleistä.

### Suuret hankinnat ja paluu pudotuspeleihin (2012–)

4. heinäkuuta 2012 Wild teki eittämättä seurahistoriansa suurimmat hankintansa vapaiden pelaajaen markkinoilla, kun se teki peräti 13-vuotiset sopimukset Ryan Suterin ja Zach Parisen kanssa. Lisäksi Wild teki kesäkaudella odotetun sopimuksen Mikael Granlundin kanssa. Wildin hienoa kesäkautta varjosti NHL:n työsulku, ja fanit pääsivät näkemään uudistuneen Wildin tositoimissa vasta tammikuussa 2013. Siirtojen takarajalla 4. huhtikuuta 2013 Wild hankki pelaajavaihdon kautta Jason Pominvillen Buffalo Sabresista. Kaudella 2012-2013 Wild selvisi pudotuspeleihin ensimmäistä kertaa sitten kevään 2008. Vasta runkosarjan viimeisessä ottelussaan pudotuspelipaikkansa varmistanut Wild hävisi kuitenkin ensimmäisen kierroksen ottelusarjan Chicago Blackhawksille otteluvoitoin 4-1. Kauden päätteeksi Ryan Suter oli ehdokkaana Norris Trophyn voittajaksi

Ryan Suter ensimmäisellä kaudellaan Wildissa
Ennen kautta 2013–2014 Wild siirrettiin NHL:n divisioonajaon uudistuksen myötä lakkautetusta luoteisesta divisioonasta keskiseen divisioonaan. Kauden aikana Mikko Koivu nousi seuran kaikkien aikojen parhaaksi pistemieheksi ohittaen Marian Gaborikin. Kausi oli myös Mikael Granlundin läpimurtokausi. Granlund löysi oivan tutkaparin Jason Pominvillesta, josta tuli vasta seurahistorian kolmas 30 maalia yhdellä kaudella tehnyt pelaaja. Wildilla oli koko kauden ajan ongelmia maalivahtiensa kanssa. Josh Harding aloitti kauden erinomaisesti, mutta ei pystynyt enää vuodenvaihteen jälkeen pelaamaan MS-tautinsa vuoksi. Niklas Bäckström puolestaan kärsi vammoista pitkin kautta, ja maaliskuussa hänen kautensa ilmoitettiin olevan ohi. Päävastuu jäi näin nuorelle Darcy Kuemperille, jonka partneriksi hankittiin Edmonton Oilersista Ilja Bryzgalov. Wild selviytyi lopulta pudotuspeleihin ensimmäisellä villi kortti-paikalla. Ensimmäisellä pudotuspelikierroksella vastaan asettui Colorado Avalanche, jonka Wild voitti otteluvoitoin 4-3. Seitsemännessä ottelussa Jared Spurgeon tasoitti pelin lukemiin 4-4 vain 2 minuutta 27 sekuntia ennen kolmannen erän päättymistä. Jatkoaikamaalin teki kesällä New York Islandersista hankittu Nino Niederreiter. Toisella kierroksella vastaan tuli edelliskauden mestari, ja Minnesotan pudottanut Chicago. Maalilla vastuun otti Bryzgalov, sillä Kuemper loukkaantui Colorado-sarjan viimeisessä ottelussa. Edellisvuoden tapaan Minnesota hävisi Chicagoa vastaan kaksi ensimmäistä ottelua vieraskaukalossa. Wild oli kuitenkin nyt valmis haastamaan Chicagon, ja voitti kaksi seuraava ottelua kotikentällään lukemin 4-0 ja 4-2. Chicago eteni kuitenkin jatkoon voitettuaan seuraavat kaksi ottelua. Ottelusarja päättyi onnekkaan pompun jälkeen Patrick Kanen jatkoaikamaalin kuudennessa ottelussa Minnesotassa.

Kesällä 2014 Wild teki kolmivuotisen sopimuksen vapaana pelaajana olleen Thomas Vanekin kanssa. Kauden 2014-15 alkupuolisko sujui Wildin osalta heikosti, ja kauden puolivälissä pudotuspelipaikka näytti olevan kiven takana. Tammikuussa Wild kuitenkin hankki pelaajavaihdon kautta maalivahti Devan Dubnykin Arizonasta. Siirron jälkeen Dubnyk aloitti Wildin maalilla 38 perättäisessä ottelussa, joista Wild voitti 27. Dubnykin saapuessa joukkueeseen Wild oli kahdeksan pisteen päässä pudotuspelipaikasta, mutta selvisi lopulta pudotuspeleihin kuroen ulos jääneeseen Los Angelesiin viiden pisteen eron. Dubnyk on myös kauden päätteeksi ehdolla Vezina Trophyn voittajaksi.  Pudotuspeleissä Wild kohtasi ensimmäisellä kierroksella St. Louis Bluesin ja meni jatkoon otteluvoitoin 4-2. Toisella kierroksella Wild hävisi kolmatta vuotta peräkkäin Chicagolle; tällä kertaa suoraan otteluvoitoin 4-0.

Wild ilmoitti helmikuussa 2016 erottavansa Mike Yeon päävalmentajan tehtävästä joukkueen hävittyä sitä ennen 14 ottelussa 13 kertaa. Keväällä 2023 joukkue pelasi historiansa pisimmän ottelunsa, kun sen peli Dallasia vastaan venyi pudotuspelien ensimmäisellä kierroksella toiselle jatkoajalle ja aikaan 92.20. Ottelu päättyi yöllä kello 1.

Tunnukset
---------

* Vuosina 2000–2013 Vuosina 2000–2013
* Vuodesta 2013– Vuodesta 2013–

Minnesota Wild kausi kaudelta
-----------------------------

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Kausi | O | V | H | T | JAH | Pist. | TM | PM | Runkosarja | Pudotuspelit |
| 2000–01 | 82 | 25 | 39 | 13 | 5 | 68 | 168 | 210 | Konferenssin 14. | Ei pudotuspeleihin |
| 2001–02 | 82 | 26 | 35 | 12 | 9 | 73 | 195 | 238 | Konferenssin 12. | Ei pudotuspeleihin |
| 2002–03 | 82 | 42 | 29 | 10 | 1 | 95 | 198 | 178 | Konferenssin 6. | Hävisi konferenssin loppuotteluissa Anaheimille |
| 2003–04 | 82 | 30 | 29 | 20 | 3 | 83 | 188 | 183 | Konferenssin 10. | Ei pudotuspeleihin |
| 2004–05 | Ei pelattu työsulun vuoksi |
| 2005–06 | 82 | 38 | 36 | — | 8 | 84 | 231 | 215 | Konferenssin 11. | Ei pudotuspelihin |
| 2006–07 | 82 | 48 | 26 | — | 8 | 104 | 235 | 191 | Konferenssin 7. | Hävisi ensimmäisellä kierroksella Anaheimille |
| 2007–08 | 82 | 44 | 28 | — | 10 | 98 | 223 | 218 | Konferenssin 3. | Hävisi ensimmäisellä kierroksella Coloradolle |
| 2008–09 | 82 | 40 | 33 | — | 9 | 89 | 219 | 200 | Konferenssin 9. | Ei pudotuspeleihin |
| 2009–10 | 82 | 38 | 36 | — | 8 | 84 | 219 | 246 | Konferenssin 13. | Ei pudotuspeleihin |
| 2010–11 | 82 | 39 | 35 | — | 8 | 86 | 206 | 223 | Konferenssin 12. | Ei pudotuspeleihin |
| 2011–12 | 82 | 35 | 36 | — | 11 | 81 | 177 | 226 | Konferenssin 12. | Ei pudotuspeleihin |
| 2012–13 | 48 | 26 | 19 | — | 3 | 55 | 122 | 127 | Konferenssin 8. | Hävisi ensimmäisellä kierroksella Chicagolle |
| 2013–14 | 82 | 43 | 27 | — | 12 | 98 | 207 | 206 | Divisioonan 4. | Hävisi toisella kierroksella Chicagolle |
| 2014–15 | 82 | 46 | 28 | — | 8 | 100 | 231 | 201 | Divisioonan 4. | Hävisi toisella kierroksella Chicagolle |
| 2015–16 | 82 | 38 | 33 | — | 11 | 87 | 216 | 206 | Divisioonan 5. | Hävisi ensimmäisellä kierroksella Dallasille |
| 2016–17 | 82 | 49 | 25 | — | 8 | 106 | 266 | 208 | Divisioonan 2. | Hävisi ensimmäisellä kierroksella St. Louisille |
| 2017–18 | 82 | 45 | 26 | — | 11 | 101 | 253 | 232 | Divisioonan 3. | Hävisi ensimmäisellä kierroksella Winnipegille |
| 2018–19 | 82 | 37 | 36 | — | 9 | 83 | 211 | 237 | Divisioonan 7. | Ei pudotuspeleihin |
| 2019–20 | 69 | 35 | 27 | — | 7 | 77 | 220 | 220 | Divisioonan 6. | Hävisi karsintakierroksella Vancouverille |
| 2020–21 | 56 | 35 | 16 | — | 5 | 75 | 181 | 160 | Divisioonan 3. | Hävisi ensimmäisellä kierroksella Vegasille |
| 2021–22 | 82 | 53 | 22 | — | 7 | 113 | 310 | 253 | Divisioonan 2. | Hävisi ensimmäisellä kierroksella St. Louisille |
| Yhteensä | 1 649 | 812 | 621 | 55 | 161 | 1 840 | 4 476 | 4 388 |  | **12 kertaa pudotuspeleissä** |

Joukkue kaudella 2023–2024
--------------------------

| Minnesota Wild kaudella 2023–2024 |
| --- |
| Kokoonpano | Valmentajat |
| **Maalivahdit*** 29  Kanada Marc-André Fleury
* 32  Ruotsi Filip Gustavsson
* 30  Ruotsi Jesper Wallstedt

**Puolustajat*** 24  Yhdysvallat Zach Bogosian
* 25  Ruotsi Jonas Brodin
* 47  Kanada Declan Chisholm
* 7  Yhdysvallat Brock Faber
* 33  Yhdysvallat Alex Goligoski
* 6  Yhdysvallat Dakota Mermis
* 4  Yhdysvallat Jon Merrill
* 5  Kanada Jacob Middleton
* 46  Kanada Jared Spurgeon **(C)**
 |  | **Hyökkääjät*** 11  Kanada Adam Beckman
* 12  Yhdysvallat Matthew Boldy
* 14  Ruotsi Joel Eriksson Ek **(A)**
* 17  Yhdysvallat Marcus Foligno **(A)**
* 89  Kanada Frédérick Gaudreau
* 38  Yhdysvallat Ryan Hartman
* 22  Venäjä Marat Husnutdinov
* 90  Ruotsi Marcus Johansson
* 97  Venäjä Kirill Kaprizov **(A)**
* 10  Yhdysvallat Vinni Lettieri
* 27  Kanada Jake Lucchini
* 23  Itävalta Marco Rossi
* 15  Kanada Mason Shaw
* 36  Norja Mats Zuccarello
* 28  Ruotsi Liam Öhgren
 |  | **Päävalmentaja*** John Hynes

---

Selitykset* **(C)** Kapteeni
* **(A)** Varakapteeni

---

Lähde: Eliteprospects *eliteprospects.com*.  Päivitetty: 14. huhtikuuta 2024 |

### Joukkueenjohto

* **Päävalmentaja:** John Hynes Yhdysvallat
* **Apuvalmentaja:** Darby Hendrickson Yhdysvallat
* **Apuvalmentaja:** Brett McLean Kanada
* **Maalivahtivalmentaja:** Frédéric Chabot Yhdysvallat
* **Videovalmentaja:** T.J. Jindra Yhdysvallat
* **Videovalmentaja:** Jonas Plumb Kanada
* **Fysiikkavalmentaja:** Matt Harder Kanada
* **Apufysiikkavalmentaja:** Trey Saari Yhdysvallat
* **Kehitysvalmentaja:** Cody McLeod Kanada
* **Luistelu- & Taitovalmentaja:** Andy Ness Yhdysvallat
* **Huoltopäällikkö:** Tony DaCosta Kanada
* **Puheenjohtaja:** Matt Majka Yhdysvallat
* **Toimitusjohtaja:** Bill Guerin Yhdysvallat
* **Apulaistoimitusjohtaja:** Chris O'Hearn Kanada
* **Jääkiekkotoiminnanjohtaja:** Mike Murray Yhdysvallat
* **Henkilöstöjohtaja:** Chris Kelleher Yhdysvallat
* **Pelaajakehitysjohtaja:** Brad Bombardir Kanada
* **Pelaajakehitysapulaisjohtaja:** Matt Hendricks Yhdysvallat
* **Analytiikkajohtaja:** Matt Sells Yhdysvallat
* **Amatöörien kykyjenetsinnänjohtaja:** Judd Brackett Yhdysvallat
* **Euroopan kykyjenetsinnänjohtaja:** Ricard Persson Ruotsi
* **Vanhempi neuvonantaja:** Mike Modano Yhdysvallat
* **Vanhempi neuvonantaja:** Ray Shero Yhdysvallat
* **Omistaja:** Craig Leipold Yhdysvallat

Kapteenisto
-----------

Minnesota Wildissa käytettiin kauteen 2008-2009 asti kiertävän kapteeniuden järjestelyä. Kapteeni ja varakapteenit valittiin aina kuukaudeksi kerrallaan, joskin toimikausia saattoi olla useampi perätysten. C-kirjainta on seuran historian aikana kantanut 22 pelaajaa.

Käytäntö vaihtui kaudella 2009-2010 kun seuran ensimmäiseksi vakituiseksi kapteeniksi valittiin Mikko Koivu.

NHL-palkinnot
-------------

**Jack Adams Award**

* Kanada Jacques Lemaire: 2002–03

**Roger Crozier Saving Grace Award**

* Suomi Niklas Bäckström: 2006–07
* Kanada Dwayne Roloson: 2003–04

**William M. Jennings Trophy**

* Kanada Manny Fernandez ja Suomi Niklas Bäckström: 2006-2007

Ennätykset
----------

* Eniten maaleja kaudessa: Venäjä Kirill Kaprizov, 47 (2021-2022)
* Eniten syöttöjä kaudessa: Venäjä Kirill Kaprizov, 61 (2021–2022)
* Eniten pisteitä kaudessa: Venäjä Kirill Kaprizov, 108 (2021-2022)
* Eniten kausia: Kanada Nick Schultz, 10
* Eniten nollapelejä kaudessa: Suomi Niklas Bäckström, 8 (2008–2009)
* Eniten voittoja kaudessa: Suomi Niklas Bäckström, 37 (2008–2009)
* Eniten pisteitä kaudessa tulokkaana: Slovakia Marián Gáborík, 36 (2000–2001)
* Eniten pisteitä kaudessa puolustajana: Kanada Brent Burns, 46 (2010–2011)

Varaushistoria
--------------

### Minnesota Wildin ensimmäisellä kierroksella varaamat pelaajat

| Vuosi | Vuoro | Pelaaja | Pelipaikka |
| --- | --- | --- | --- |
| 2000 | 03 3 | Slovakia Marián Gáborík | VL |
| 2001 | 06 6 | Suomi Mikko Koivu | KH |
| 2002 | 08 8 | Kanada Pierre-Marc Bouchard | KH |
| 2003 | 20 | Kanada Brent Burns | P |
| 2004 | 12 | Yhdysvallat A. J. Thelen | P |
| 2005 | 04 4 | Kanada Benoit Pouliot | VL |
| 2006 | 09 9 | Kanada James Sheppard | KH |
| 2007 | 16 | Kanada Colton Gillies | VL |
| 2008 | 23 | Kanada Tyler Cuma | P |
| 2009 | 16 | Yhdysvallat Nick Leddy | P |
| 2010 | 9 | Suomi Mikael Granlund | KH |
| 2011 | 10 | Ruotsi Jonas Brodin | P |
| 28 | Kanada Zack Phillips | KH |
| 2012 | 7 | Kanada Mathew Dumba | P |
| 2014 | 18 | Yhdysvallat Alex Tuch | OL |

Jäädytetyt pelinumerot
----------------------

* **1** Omistettu faneille
* **9** Suomi Mikko Koivu
* **99** KanadaYhdysvallat Wayne Gretzky

Numero 1 on omistettu minnesotalaisille kiekkofaneille, eikä sitä käytetä. Lähes koko NHL-uransa seurassa pelanneen sekä vuosina 2009–2020 joukkueen kapteenina toimineen Mikko Koivun pelinumero 9 jäädytettiin ja nousi kattoon 13. maaliskuuta 2022. Wayne Gretzkyn numero 99 on jäädytetty koko NHL:ssä.

Katso myös
----------

* NHL:n laajennusvaraustilaisuus 2000
* Minnesota Wildin NHL-kausi 2014–2015

Lähteet
-------

1. ↑  About Us Minnesota Wild Hockey Club.  Arkistoitu 3.12.2007. Viitattu 3.12.2007. (englanniksi)
2. ↑  Timeline Vanessa Green.  Arkistoitu 30.8.2006. Viitattu 3.12.2007. (englanniksi)
3. ↑  Lehtisestä NHL:n paras puolustava hyökkääjä  13.6.2003. jatkoaika.com.
4. ↑  Wild signs former Bruins forward Rolston  8.7.2004. nbcsports.com.  (englanniksi)[vanhentunut linkki]/
5. ↑  Wild acquire Demitra from Kings for O'Sullivan, pick  24.4.2006. ESPN.  (englanniksi)
6. ↑  < Niklas Bäckström otti vastaan NHL-palkintoja  3.6.2007. mtv3.fi.
7. ↑  Backstrom, Mason, Thomas vie for Vezina  27.4.2009. nhl.com.  (englanniksi)
8. ↑  Marian Gaborik teki viisi maalia  21.12.2007. hs.fi.
9. ↑  Minnesota Wild center Wes Walz announces retirement from NHL  1.12.2007. usatoday.com.  (englanniksi)
10. ↑  Wild signs LW Andrew Brunette  1.7.2008. wild.nhl.com.  (englanniksi)
11. ↑  Gaborik signs with Rangers  1.7.2009. nhl.com.  (englanniksi)
12. ↑  Wild hire Minnesota native Todd Richards as coach  16.6.2009. nhl.com.  (englanniksi)
13. ↑  Wild's 409-game sellout streak ends in 5-1 exhibition loss to Blues  22.9.2010. thehockeynews.com.  Arkistoitu 7.7.2012.  (englanniksi)
14. ↑  Suomalaistähtien NHL-seurat tulossa Suomeen  27.1.2010. iltasanomat.fi.  [vanhentunut linkki]
15. ↑  Wild hire Mike Yeo  17.6.2011. startribune.com.  (englanniksi)[vanhentunut linkki]
16. ↑  San Jose Sharks trade Dany Heatley to Minnesota Wild for Martin Havlat  4.7.2011. nhl.com.  (englanniksi)
17. ↑  Sharks deal Setoguchi to Wild for Burns, picks  25.6.2011. nhl.com.  (englanniksi)
18. ↑  Sinnikäs Wild nousi NHL:n kärkeen  1.12.2011. yle.fi.
19. ↑  Minnesota kaappasi markkinoiden kuumimmat kalat *yle.fi*.  4.7.2012. YLE. Viitattu 29.8.2014.
20. ↑  YLE: Granlund solmi kolmen vuoden NHL-sopimuksen  23.5.2012. yle.fi. Viitattu 29.8.2014.
21. ↑  Jatkoaika.com: Sabres-kapteeni Pominville Minnesotaan  4.4.2013. jatkoaika.com. Viitattu 29.8.2014.
22. ↑  P. K. Subban, Ryan Suter, Kris Letang named Norris Trophy finalists  7.5.2013. cbc.com. Viitattu 29.8.2014.
23. ↑  Rosen, Dan: NHL introduces new division names with schedule *NHL.com*.  19.7.2013. National Hockey League. Viitattu 29.9.2013. (englanniksi)
24. ↑  twincities.com: Mikko Koivu becomes franchise scoring leader  18.3.2014. twincities.com. Viitattu 29.8.2014.
25. ↑  "Granlund ja Pominville sopivat todella hyvin yhteen"  26.1.2014. sportti.com. Viitattu 29.8.2014.
26. ↑  Jason Pominville just third Wild player to score 30  14.4.2014. twincities.com. Viitattu 29.8.2014.
27. ↑  Wild goalie Backstrom likely out for season  4.3.2014. nhl.com. Viitattu 29.4.2014.
28. ↑  Minnesota taisteli jatkoon, vastaan tulee mestari-Chicago  1.5.2014. Aamulehti.  Arkistoitu 2.5.2014. Viitattu 29.8.2014.
29. ↑  Granlundin, Koivun ja Haulan kaudelle karu päätös  14.5.2014. yle.fi. Viitattu 29.8.2014.
30. ↑  Wild Signs Vanek To Three-Year Deal  1.7.2014. wild.nhl.com. Viitattu 29.8.2014.
31. ↑  Minnesota heräsi tammikuussa: 17 peliä ja 13 voittoa  24.2.2015. mtv.fi.  Arkistoitu 21.6.2015. Viitattu 21.6.2015.
32. ↑  Wildin juna puksuttaa kohti pudotuspelejä – seuraennätys uusiksi  24.3.2015. yle.fi. Viitattu 21.6.2015.
33. ↑  Vezina Trophy: Price, Rinne, Dubnyk named finalists  24.4.2015. cbc.ca. Viitattu 21.6.2015.
34. ↑  Granlundin ja Koivun valmentajalle potkut – "Ei voi hävitä jokaista peliä"  14.2.2016. Yle Urheilu. Viitattu 14.2.2016.
35. ↑  Energiajuomaa ja ikonista leipää puolenyön jälkeen – hurjasti urakoineet suomalaistähdet taipuivat yllättäen NHL:n pudotuspeliavauksessa *Yle Urheilu*.  18.4.2023. Viitattu 18.4.2023.
36. ↑  Everything2.com retired numbers *everything2.com*. Viitattu 3.12.2007. (englanniksi)
37. ↑  Minnesota Wild to retire Mikko Koivu's jersey number on March 13  13.3.2022. nhl.com. Viitattu 14.3.2022.

Aiheesta muualla
----------------

* Joukkueen kotisivu

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
National Hockey League |
| --- |
|  |
| 

|  |  |
| --- | --- |
| Läntinen konferenssi | Itäinen konferenssi |
| 

| * n
* k
* m
 Tyynenmeren divisioona |
| --- |
|  |
| Anaheim Ducks |
|  |
| Calgary Flames |
|  |
| Edmonton Oilers |
|  |
| Los Angeles Kings |
|  |
| San Jose Sharks |
|  |
| Seattle Kraken |
|  |
| Vancouver Canucks |
|  |
| Vegas Golden Knights |

 | 

| * n
* k
* m
 Keskinen divisioona |
| --- |
|  |
| Arizona Coyotes |
|  |
| Chicago Blackhawks |
|  |
| Colorado Avalanche |
|  |
| Dallas Stars |
|  |
| Minnesota Wild |
|  |
| Nashville Predators |
|  |
| St. Louis Blues |
|  |
| Winnipeg Jets |

 | 

| * n
* k
* m
 Atlantin divisioona |
| --- |
|  |
| Boston Bruins |
|  |
| Buffalo Sabres |
|  |
| Detroit Red Wings |
|  |
| Florida Panthers |
|  |
| Montreal Canadiens |
|  |
| Ottawa Senators |
|  |
| Tampa Bay Lightning |
|  |
| Toronto Maple Leafs |

 | 

| * n
* k
* m
 Metropolien divisioona |
| --- |
|  |
| Carolina Hurricanes |
|  |
| Columbus Blue Jackets |
|  |
| New Jersey Devils |
|  |
| New York Islanders |
|  |
| New York Rangers |
|  |
| Philadelphia Flyers |
|  |
| Pittsburgh Penguins |
|  |
| Washington Capitals |

 |

 |

 |